b'\n_START_ARTICLE_\nJosip Kukovi\xc4\x87\n_START_PARAGRAPH_\nJosip Kukovi\xc4\x87 (Zagreb, 29. studenog 1782. - Be\xc4\x8d, 11. studenog 1861.), bio je biskup Bosansko-srijemske biskupije sa sjedi\xc5\xa1tem u \xc4\x90akovu (1834. \xe2\x80\x93 1849.).\n_START_SECTION_\n\xc5\xbdivotopis\n_START_PARAGRAPH_\nJosip Kukovi\xc4\x87 rodio se u Zagrebu, 29. studenog 1782. godine. Studij bogoslovlje zavr\xc5\xa1io je u rodnom gradu, a nakon studija odlazi u pastoralnu skrb. Nakon re\xc4\x91enja bio je tajnik Zagreba\xc4\x8dkoga kaptola. Od 1817. godine kanonik je u \xc4\x90akovu te od 1831. kaptolski vikar. Od 1831. obna\xc5\xa1a du\xc5\xbenost zagreba\xc4\x8dkog kanonika \xc4\x8duvara._NEWLINE_Naslovni biskup risanske biskupije je u razdoblju od od 9. sije\xc4\x8dnja 1833. do 17. srpnja 1834. godine. _NEWLINE_Biskupom \xc4\x91akova\xc4\x8dko-srijemske biskupije postao je 14. velja\xc4\x8de 1834. godine, nakon smrt Pavla Su\xc4\x8di\xc4\x87a. U \xc4\x90akovu je vlastitim novcem izgradio samostan sestara milosrdnica. Biskupom je bio sve do 1849., kada je na njegovo mjesto do\xc5\xa1ao Josip Juraj Strossmayer.'